# MSL, част от Publicis Groupe, отваря офис в Балтийския регион

С тази стъпка MSL разширява присъствието в региона като най-голямата PR мрежа в Централна и Източна Европа

**MSL официално става част от портфолиото агенции на Publicis Groupe Латвия, заедно с творческата агенция Leo Burnett, медийната агенция Starcom и дигиталната агенция Digitas. Откриването на MSL в региона на балтийските държави е доказателство за висококачествените PR услуги на Publicis Groupe.**

**Янис Пенсис, главен изпълнителен директор на Publicis Groupe Латвия**, споделя:

*„PR-ът винаги е бил част от услугите, които предлагаме, и през последните няколко години планирахме усърдно развитието на този аспект от бизнеса ни. Радвам се, че плановете ни се превърнаха в реалност с разширяването на екипа под ръководството на новия управляващ директор – Байба Каулина. Брандът MSL винаги е бил PR лидер, както в региона, така и в много други държави. Нямаме никакво съмнение, че MSL Baltics ще черпи от обширния опит, знания и експертиза на регионалната и глобалната мрежа на MSL.“*

*„Във времена, в които светът претърпява огромни промени, PR-ът винаги е играл ключова роля в подпомагането на брандовете в справянето им с динамичната глобална обстановка и в запазването на тяхната релевантност. Комуникацията вече е по-плавна, скоростна и многопластова. Изключително радостни и благодарни сме за възможността да внесем високите стандарти, творческия заряд и подхода, движен от данни и експертиза, на първокласни световни имена като Publicis Groupe и MSL. Екипът ни се състои от опитни професионалисти със задълбочени познания за местните пазари. Силата на нашата мрежа и моделът ни за активна колаборация между екипите ни позволяват да се учим непрестанно и да разширяваме опита си с цел подобряване на стратегическите ни комуникационни услуги. За да отбележим дългоочакваното начало на нашето комуникационно приключение в Балтийския регион, сме подготвили няколко вълнуващи изненади тази есен – очаквайте повече информация скоро,”* казва **Байба Каулина, управляващ директор на MSL Baltics.**

MSL Baltics вече работи с брандове като Eucerin, Electrolux, Danone, Kärcher, Libresse и други.

**Себастиан Степак, главен изпълнителен директор на MSL за Централна и Източна Европа**, подчертава: *„Това е едно дългоочаквано и внимателно планирано разрастване, движено от наблюденията ни върху бизнес възможностите в Балтийския регион. С подкрепата на Янис, Байба работи усилено за обединяването на екипа на място, както и за насрочването на първите им проекти. Изключително щастливи сме да видим резултата от усърдната им работа през последните няколко тримесечия. Гордея се, че MSL Baltics стартират работата си не само с толкова страхотен екип и ръководство, но и с впечатляващо клиентско портфолио.”*

MSL, част от Publicis Groupe, e една от най-големите мрежи за PR и интегрирани маркетингови комуникации в света. MSL предлага на своите клиенти стратегическо консултиране и творчески подход при създаването на кампании, които са интересни и стойностни за публиките и водят до ефективен резултат. С екип от над 3100 души, работещи в над 107 офиса в цял свят, MSL е една от най-мащабните PR мрежи в Европа, както и най-бързо развиващата се в Азия и Тихоокеанския регион.

През 2023 г. MSL беше обявена за „PR агенция на годината 2023“ от [PRovoke Media](https://www.linkedin.com/company/provoke-news/) за региона на Централна и Източна Европа по време на наградите Sabre Awards във Франкфурт. Това е сред най-високите отличия, с които може да бъде удостоена една PR агенция в Европа.

**За Publicis Groupe - The Power of One**

**Publicis Groupe** е лидер в комуникациите в глобален план и в България и предлага цялостен модел на работа  – от стратегическо консултиране до ефективно изпълнение, съчетавайки маркетинг и дигиталната бизнес трансформация. Publicis Groupe партнира на клиентите в тяхното бизнес развитие, като осигурява централизиран достъп до експертизата на екипите и акцентира върху персонализираните и индивидуални маркетингови решения.

**Publicis Groupe България** **обединява девет специализирани звена** - Saatchi&Saatchi, Leo Burnett, Red Lion, Digitas, MSL, Publicis Dialog, Brandworks, Zenith и Starcom, които работят в областта на рекламата, връзките с обществеността, промоционален и събитиен маркетинг, маркетинг към купувача и комуникация на местата на продажба, стратегическо планиране и бизнес дизайн, дигитални маркетингови и бизнес решения, производство на аудиовизуални продукти, медийни стратегии и медийно планиране и купуване.

Компанията също е **експертен център за „Разузнаване на социалните мрежи“**, чийто отдел работи с чужди пазари от мрежата на Publicis Groupe. Екипът има познания на повече от 25 езика и анализира тенденциите и нагласите в потребителското съзнание и поведение, преди те да са станали актуални, като по този начин маркетинг експертите имат възможността да интегрират тази информация в дългосрочните си стратегии и процеси на марките и компаниите.

През 2022 г. Publicis Groupe България разраства **технологичната си експертиза с екипи от ИТ разработчици**, които работят за създаването на дигитални маркетинг платформи за глобални клиенти на Publicis.

[*www.publicisgroupe.com*](http://www.publicisgroupe.com) *|* [*Twitter*](https://www.twitter.com/PublicisGroupe) *|* [*Facebook*](http://www.facebook.com/publicisgroupe) *|* [*LinkedIn*](https://www.linkedin.com/company/publicis-groupe/) *|* [*YouTube*](http://www.youtube.com/user/PublicisGroupe) *|* [*Instagram*](https://www.instagram.com/publicisgroupe/) *| Viva la Difference!*

|  |
| --- |
|  |
|  |  |

**За повече информация:**

**Ива Григорова,** директор PR бизнес, MSL – част от Publicis Groupe България; +359 887 917 267, iva.grigorova@mslgroup.com